ਮਾਰਗਰੇਟ ਬੇਅਰ

ਮਾਰਗਰੇਟ ਐਮ. ਬੇਅਰ ਇੱਕ ਅਮਰੀਕੀ ਗਣਿਤ ਸ਼ਾਸਤਰੀ ਹੈ ਜੋ ਪੌਲੀਹੈਡ੍ਰਲ ਕੰਬੀਨੇਟੋਰਿਕ ਵਿੱਚ ਕੰਮ ਕਰ ਰਹੀ ਹੈ। ਉਹ ਕੰਸਾਸ ਯੂਨੀਵਰਸਿਟੀ ਵਿੱਚ ਗਣਿਤ ਦੀ ਪ੍ਰੋਫੈਸਰ ਹੈ।

 ਸਿਖਿਆ 
ਮਾਰਗਰੇਟ ਐਮ. ਬੇਅਰ ਨੇ 1983 ਵਿੱਚ ਕਾਰਨੇਲ ਯੂਨੀਵਰਸਿਟੀ ਤੋਂ ਆਪਣੀ ਪੀਐਚ.ਡੀ. ਪ੍ਰਾਪਤ ਕੀਤੀ। ਉਸਦਾ ਖੋਜ-ਪ੍ਰਬੰਧ, ਫੇਸ਼ੀਅਲ ਐਨੂਮਰੇਸ਼ਨ ਇਨ ਪੌਲੀਟੋਪਸ, ਸਫੀਅਰਸ ਐਂਡ ਅਦਰ ਕੰਪਲੈਕਸਸ, ਲੂਈਸ ਬਿਲੇਰਾ ਦੁਆਰਾ ਨਿਗਰਾਨੀ ਕੀਤਾ ਗਿਆ ਸੀ।[1]

 ਮਾਨਤਾ 
ਮਾਰਗਰੇਟ ਐਮ. ਬੇਅਰ 1998-1999 ਲਈ ਸਿਗਮਾ ਸ਼ੀ ਡਿਸਟਿੰਗੂਇਸ਼ਡ ਲੈਕਚਰਾਰ ਸੀ।[2]

ਸਨ 2012 ਵਿੱਚ ਅਮਰੀਕਾ ਦੀ ਕੈਨਸਸ ਯੂਨੀਵਰਸਿਟੀ ਨੇ ਮਾਰਗਰੇਟ ਬੇਅਰ ਨੂੰ ਆਪਣੇ ਵਿਦਿਆਰਥੀਆਂ, ਫੈਕਲਟੀ ਅਤੇ ਸਾਬਕਾ ਵਿਦਿਆਰਥੀਆਂ ਵਿੱਚੋਂ 24 "ਵਖਰੇਵੇਂ ਦੀਆਂ ਔਰਤਾਂ" ਵਿੱਚੋਂ ਇੱਕ ਵਜੋਂ ਨਾਮਜ਼ਦ ਕੀਤਾ।[3]

ਮਾਰਗਰੇਟ ਐਮ. ਬੇਅਰ 2013 ਵਿੱਚ, AWM ਨਿਊਜ਼ਲੈਟਰ ਲਈ ਕਿਤਾਬ ਸਮੀਖਿਆਵਾਂ ਨੂੰ ਸੰਪਾਦਿਤ ਕਰਨ ਦੇ ਉਸਦੇ ਕੰਮ ਲਈ, ਐਸੋਸੀਏਸ਼ਨ ਫਾਰ ਵੂਮੈਨ ਇਨ ਮੈਥੇਮੈਟਿਕਸ ਦੇ AWM ਸਰਵਿਸ ਅਵਾਰਡ ਦੇ ਉਦਘਾਟਨੀ ਜੇਤੂਆਂ ਵਿੱਚੋਂ ਇੱਕ ਸੀ।[4][5] 2020 ਵਿੱਚ ਬੇਅਰ ਨੂੰ "ਪੋਲੀਟੋਪਾਂ ਦੇ ਸੰਯੋਜਨ ਵਿਗਿਆਨ ਅਤੇ ਜਿਓਮੈਟਰੀ 'ਤੇ ਉਸਦੇ ਦੂਰਗਾਮੀ ਕੰਮ ਲਈ; ਸਾਰੇ ਪੱਧਰਾਂ 'ਤੇ ਗਣਿਤ ਵਿੱਚ ਔਰਤਾਂ ਨੂੰ ਸਫਲਤਾਪੂਰਵਕ ਸਲਾਹ ਦੇਣ, ਸਲਾਹ ਦੇਣ ਅਤੇ ਨਿਗਰਾਨੀ ਕਰਨ ਦੇ ਲੰਬੇ ਰਿਕਾਰਡ ਲਈ; ਅਤੇ AWM ਅਤੇ ਪੇਸ਼ੇ ਲਈ ਉਸਦੀ ਸੇਵਾ ਲਈ" ਐਸੋਸੀਏਸ਼ਨ ਫਾਰ ਵੂਮੈਨ ਇਨ ਮੈਥੇਮੈਟਿਕਸ ਦਾ ਫੈਲੋ ਨਾਮਜ਼ਦ ਕੀਤਾ ਗਿਆ ਸੀ। [6]

 ਖੋਜ 
ਮਾਰਗਰੇਟ ਐਮ. ਬੇਅਰ ਦੀ ਮੁੱਖ ਖੋਜ ਰੁਚੀ ਕੰਬੀਨੇਟਰਿਕਸ ਅਤੇ ਜਿਓਮੈਟਰੀ ਵਿੱਚ ਹੈ।ਓਹ ਕਨਵੈਕਸ ਪੌਲੀਟੋਪਾਂ, ਹਾਈਪਰਪਲੇਨ ਪ੍ਰਬੰਧਾਂ, ਯੂਲੇਰੀਅਨ ਪੋਸੇਟਸ ਅਤੇ ਓਰੀਐਂਟਿਡ ਮੈਟ੍ਰੋਇਡਜ਼ ਦੇ ਫੇਸ ਜਾਲੀਆਂ 'ਤੇ ਕੰਮ ਕਰਦੀ  ਹਾਂ। ਇਹਨਾਂ ਵਸਤੂਆਂ ਦੇ "ਫਲੈਗ ਵੈਕਟਰ" ਖਾਸ ਦਿਲਚਸਪੀ ਦੇ ਹਨ। ਫਲੈਗ ਵੈਕਟਰ ਨਿਸ਼ਚਿਤ ਆਯਾਮ ਜਾਂ ਰੈਂਕ ਦੇ ਫੇਸ ਜਾਂ ਤੱਤਾਂ ਦੀਆਂ ਘਟਨਾਵਾਂ ਦੀ ਗਿਣਤੀ ਕਰਦਾ ਹੈ। ਕੰਬੀਨੇਟਰਿਕਸ ਅਤੇ ਬੀਜਗਣਿਤ ਜਿਓਮੈਟਰੀ ਵਿਚਕਾਰ ਆਪਸੀ ਤਾਲਮੇਲ ਕਨਵੈਕਸ ਪੌਲੀਟੋਪਾਂ ਅਤੇ ਟੋਰਿਕ ਕਿਸਮਾਂ ਦੇ ਵਿਚਕਾਰ ਸਬੰਧ ਵਿੱਚ ਪਾਇਆ ਜਾਂਦਾ ਹੈ। ਹਾਲ ਹੀ ਵਿੱਚ ਮਾਰਗਰੇਟ ਐਮ. ਬੇਅਰ ਗ੍ਰਾਫਾਂ ਨਾਲ ਜੁੜੇ ਸਰਲ ਕੰਪਲੈਕਸਾਂ ਦੇ ਪ੍ਰੋਜੈਕਟਾਂ ਵਿੱਚ ਵੀ ਸ਼ਾਮਲ ਹੋਈ ਹੈ |

 ਨਿੱਜੀ ਜ਼ਿੰਦਗੀ 
ਉਸਦਾ ਵਿਆਹ ਰਾਲਫ਼ ਬਾਇਰਸ (1955–2007) ਨਾਲ ਹੋਇਆ ਸੀ, ਜੋ ਕਿ ਕੈਨਸਸ ਯੂਨੀਵਰਸਿਟੀ ਵਿੱਚ ਇੱਕ ਗਣਿਤ-ਸ਼ਾਸਤਰੀ ਵੀ ਸੀ; ਉਨ੍ਹਾਂ ਦੀਆਂ ਦੋ ਧੀਆਂ ਸਨ। [7]
ਸ਼੍ਰੇਣੀ:ਜ਼ਿੰਦਾ ਲੋਕ